Sukan Malaysia 2018

Sukan Malaysia 2018, dikenali secara rasmi sebagai Sukan Malaysia ke-19 merupakan sebuah acara beraneka sukan yang diadakan di Perak dari 11hb hingga 22hb September 2018.

Bandar tuan rumah 
Pada 15 Mei 2015, semasa mesyuarat jawatankuasa eksekutif Sukma yang dipengerusikan oleh Menteri Belia dan Sukan Khairy Jamaluddin, jawatankuasa itu menganugerahkan Perak dan Johor masing-masing bersama-sama sebagai tuan rumah bagi Sukan Malaysia 2018 dan 2020.

Pembangunan dan persiapan

Tempat 

Pada 29 Mei 2016, kerajaan Persekutuan telah memperuntukkan RM152 juta kepada kerajaan negeri Perak untuk menganjurkan temasya sukan tersebut. Ia termasuk RM 20 juta yang dibelanjakan untuk kerja pengubahsuaian dan pembaikan untuk sesetengah kemudahan sukan lama seperti Stadium Perak, Velodrom Rakyat dan Stadium Indera Mulia, dan pembinaan semula Kompleks Renang Majlis Bandaraya Ipoh.

Pemasaran

Cogan kata
Cogan kata rasmi temasya sukan tersebut ialah "Wow! Kita Hebat!". Wow merupakan singkatan World of Wonders, sebuah pengiktirafan diberikan oleh Lonely Planet kepada Perak semasa kempen pelancongan Tahun Melawat Perak 2017.

Logo
Logo rasmi Sukan Malaysia 2018 merupakan sebuah imej yang menggabungkan elemen manusia dan gelombang air. Elemen manusia mewakili semangat juang para atlet di tahap tertinggi bagi mencapai kejayaan serta kepositifan mereka, manakala elemen gelombang air mewakili Sungai Perak sebagai sungai kedua terpanjang di Semenanjung Malaysia yang menjadi sumber keperluan asas bagi rakyat negeri Perak. Ia dilancarkan pada 21 Januari 2018 di Bulatan Amanjaya di Ipoh berserta cogan kata, maskot dan lagu tema.

Maskot

Maskot rasmi Sukan Malaysia 2018 merupakan seekor Seladang yang bernama "Chor". Di Perak, Chor merupakan sebuah nama yang diberikan kepada mana-mana orang dalam masyarakat tempatan yang merupakan anak sulung dalam keluarga dalam dialek Melayu Perak. Maskot direkakan untuk memakai baju sukan berwarna putih, dengan pipinya berwarna kuning, kedua-dua warna merupakan warna bendera negeri Perak. Ia terpilih untuk memaparkan kekuatan fizikal dan mental dan semangat jiwa yang membara melangkaui batas dalam sukan.

Lagu tema
Lagu tema Sukan Malaysia 2018 ialah “Wow! Kita The Greatest!” (Wow! Kita Yang Teragung!). Ia digubah dan dinyanyikan oleh pencipta lagu dan penyanyi terkenal Datuk Wah Idris.

Temasya sukan

Negeri peserta

  (408)
  (358)
  (220)
  (307)
  (330)

  (412)
  (380)
  (498)
  (253)
  (431)

  (544)
  (507)
  (485)
  (478)
  (59)

Acara sukan 
Pada 12 Disember 2017, menteri sukan Khairy Jamaluddin mengumumkan bahawa angkat berat, sepak takraw dan taekwondo telah digugurkan daripada senarai 19 sukan teras serta senarai sukan temasya sukan kerana penurunan prestasi, isu doping serta perebutan kuasa dalam persatuan, meninggalkan hanya 16 sukan teras untuk edisi 2018. Keputusan ini bagaimanapun menimbulkan rasa tidak puas hati dari beberapa majlis sukan negeri di seluruh negara termasuk Sarawak dan Wilayah Persekutuan. Pada 8 Februari 2018 selepas perbincangan dengan persatuan sukan yang terlibat dalam isu itu, menteri mengumumkan bahawa angkat berat, sepak takraw dan taekwondo telah dikembalikan semula sebagai acara permainan hanya sebagai sukan elektif. Pada masa yang sama, sejumlah 29 sukan telah dipastikan sebagai sebahagian daripada program temasya.

 Akuatik
 
 
 
  
 
 
  
 
 

 
 
  
  
  
 
 
  
  
  Petanque

Takwim

Jadual pingat 

Petunjuk
 Tuan rumah (Perak)

Rujukan

Pautan luar
 Laman sesawang rasmi 
Kedudukan Pungutan Pingat SUKMA 2018 
Laporan Berita Berkaitan SUKMA Perak 2018

Sukan Malaysia